stanford-oval/wikipedia huggingface dataset:
Lomaiviti

| Lomaiviti |
| --- | --- |
 Lomaivitin sijainti Fidžillä
Merialue:  Tyynimeri
Saaria yht.:  9 pääsaarta
Pinta-ala:  411 km²
Valtio
Valtio:  Fidži
Alue:  Eastern Division
Väestö
Väkiluku:  15 657 (2017)
Asutuskeskukset:  Levuka
Lomaiviti on saariryhmä Fidžillä. Saariryhmä muodostuu yhdeksästä pääsaaresta ja useista pienemmistä saarista, joiden yhteenlaskettu pinta-ala on 411 neliökilometriä. Saarilla asui yhteensä 15 657 henkeä vuoden 2017 väestönlaskennassa.
Lomaivitin pääsaari on Ovalau, jonka suurin kaupunki Levuka kuuluu Unescon maailmanperintöluetteloon. Eurooppalaiset valaanpyytäjät asuttivat saaren alun perin 1830-luvulla. 1860-luvulla saarille perustettiin puuvillaplantaaseja ja saariston asukasluku kasvoi huomattavasti. Levukasta tuli Fidžin ensimmäinen pääkaupunki vuonna 1871.
Fidžin hallinto siirrettiin Suvaan vuonna 1880-luvulla sen paremman sijainnin vuoksi. Saariston taloudellinen merkitys Fidžille on sittemmin vähentynyt, ja saariryhmä elää turismista ja alkutuotannosta[lähde? ].
Lorraine Fenton

| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Sydney 2000 | 400 m |  |
|  Hopeaa | Sydney 2000 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 4 × 400 m |  |
|  Hopeaa | Edmonton 2001 | 400 m |  |
|  Hopeaa | Pariisi 2003 | 400 m |  |
|  Hopeaa | Helsinki 2005 | 4 × 400 m |  |
|  Pronssia | Ateena 1997 | 4 × 400 m |  |
|  Pronssia | Sevilla 1999 | 400 m |  |
|  Pronssia | Pariisi 2003 | 4 × 400 m |  |
Lorraine Fenton (o.s. Graham, s. 8. syyskuuta 1973 Manchester, Jamaika) on jamaikalainen entinen pikajuoksija, jonka päämatka oli 400 metrin juoksu.
Fentonin ensimmäiset arvokisat olivat Ateenan MM-kisat 1997, joissa hän karsiutui 400 metrin henkilökohtaisessa kilpailuissa välierissä ajalla 50,90 ja oli Jamaikan 4 x 400 metrin viestijuoksujoukkueessa, joka voitti kisoissa pronssia. Seuraavana vuonna hän oli GP-finaalissa seitsemäs. Sevillan MM-kisoissa 1999 hän juoksi ennätysajallaan 49,92 pronssille. Sydneyn olympialaisissa 2000 hän teki jälleen uuden ennätyksensä, 49,58, joka riitti olympiahopeaan. Hän voitti olympialaisissa hopeaa myös viestissä. Hän oli saman vuoden GP-finaalissa ensimmäinen.
Fenton voitti MM-hopeaa Edmontonin MM-kisoissa 2001 henkilökohtaisessa kilpailussa sekä kultaa viestissä. 2002 hän voitti maansa mestaruuden 400 metrillä ja sijoittui GP-finaalissa toiseksi. Pariisin MM-kisoissa 2003 hän voitti henkilökohtaisessa kilpailussa hopeaa ajalla 49,43 ja viestissä MM-pronssia. Kauden lopussa IAAF:n yleisurheilufinaalissa hän juoksi toiseksi. Fenton oli takareisivamman vuoksi sivussa koko vuoden 2004, mutta palasi kilparadalle 2005, jolloin hän karsiutui henkilökohtaisella matkalla välierissä, mutta juoksi ankkuriosuuden Jamaikan MM-hopeaa voittaneessa viestijoukkueessa. Fenton pitää hallussaan Jamaikan ennätystä ajallaan 49,30, jonka hän juoksi vuonna 2002.
Ennätykset

200 metrin juoksu: 22,62 (2001)
400 metrin juoksu: 49,30 (2002)
Leväravut

| Leväravut |
| --- | --- |
 Grapsus grapsus
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Kymmenjalkaiset Decapoda
Alalahko::  Pleocyemata
Osalahko::  Taskuravut Brachyura
Heimo::  Grapsidae  MacLeay, 1838
Katso myös
   Leväravut Wikispeciesissä   Leväravut Commonsissa 
Infobox OKVirheellinen NIMI-arvo: 
Leväravut (Grapsidae) on taskurapuihin kuuluva äyriäisheimo. Grapsidae-taskurapujen selkäkilpi on neliömäinen, etuosa leveä ja silmät lyhyet. Ne ovat semiakvaattisia äyriäisiä, jotka viettävät aikaa sekä vedessä että kuivalla maalla. Heimon jäseniä esiintyy sekä meri- että sisävesiympäristöissä.
Luokittelu

Grapsidae-heimoon on aiemmin luettu suuri joukko äyriäissukuja, joista suuri osa nyttemmin on kuitenkin erotettu eri heimoihin, kuten Varunidae (mm. villasaksirapu) ja Plagusiidae. Nykyisin Grapsidae-heimoon kuuluvat seuraavat suvut ja yhteensä 41 lajia:
Geograpsus
Goniopsis
Grapsus
Leptograpsodes
Leptograpsus
Metopograpsus
Pachygrapsus
Planes
Aiheesta muualla

Grapsidae Pictures Animal Diversity Web
Loser (Beckin kappale)

| ”Loser” Beck |
| --- | --- | --- |

Singlen tiedot
 Albumilta: Mellow Gold
 Äänitetty : 1992
 Julkaistu: 8. maaliskuuta 1993
 Formaatti: CDS, kasettisingle, 7" single, 12" single
 Tekijä(t): Beck & Karl Stephenson
 Tuottaja(t): Beck, Karl Stephenson, Tom Rothrock
 Tyylilaji: alternative rock abstrakti hip hop
 Kesto: 03.55
 Levy-yhtiö: Bong Load Custom, DGC
Beckin muut singlet
| ”MTV Makes Me Want to Smoke Crack” 1993 | ”Loser” 1993 | ”Pay No Mind (Snoozer)” 1994 |
Loser on yhdysvaltalaisen vaihtoehtorock-muusikko Beckin single. Se julkaistiin 8. maaliskuuta 1993, ja sen on kirjoittanut Beck ja tuottaja Karl Stephenson, jotka myös tuottivat laulun Tom Rothrockin kanssa. Kappale nousi nopeasti suosituksi ja 10. sijalle Yhdysvaltain Billboard Hot 100 -listalle huhtikuussa 1994 ollen Beckin ensimmäinen suuri listahitti.[lähde? ]
Loser on myös mukana Beckin albumilla Mellow Gold. Kappale on myynyt kultalevyn verran Australiassa, Uudessa-Seelannissa ja Yhdysvalloissa.[lähde? ]
Sävellys

Vaikka kappale yleensä luokitellaan vaihtoehtorockiksi, siinä on vaikutteita bluesista, hip hopista ja folk-musiikista.kenen mukaan?
Cover-versiot

'Loserista' on tehty useita lainakappaleita eli covereita. Ruotsalainen suomalaissyntyinen muusikko Markoolio on samplannut kappaleen kuoro-osuuden erääseen kappaleeseensa.[lähde? ]
Aiheesta muualla

https://www.youtube.com/watch?v=YgSPaXgAdzE , virallinen Loser-musiikkivideo
Lorraine Ugen

| Mitalit | Mitalit | Mitalit |  |
| --- | --- | --- | --- |
|  Lorraine Ugen vuonna 2015  |  Lorraine Ugen vuonna 2015  |  Lorraine Ugen vuonna 2015  |  |
Maa:  Yhdistynyt kuningaskunta
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Portland 2016 | pituushyppy |  |
|  Pronssia | Belgrad 2022 | pituushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Belgrad 2017 | pituushyppy |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 4 × 100 m |  |
Lorraine Ugen (s. 22. elokuuta 1991 Lontoo) on brittiläinen pituushyppääjä ja pikajuoksija. Ugen edustaa Thames Valley -seuraa ja hänen valmentajanaan toimii Dwight Phillips.
Ugen saavutti pituushypyssä pronssia vuoden 2016 sisäratojen MM-kilpailuista Portlandista uudella maansa sisäratojen ennätyksellä 693. Hän sai hopeaa Belgradin EM-hallikilpailuissa 2017 niin ikään Britannian halliennätyksellä 697. Belgradin MM-hallikilpailuissa 2022 hän saavutti pronssia tuloksella 682.
Vuoden 2013 MM-kilpailuissa Moskovassa Ugen jäi karsintaan ja vuoden 2015 MM-kilpailuissa hän sijoittui finaalin viidenneksi. Amsterdamin EM-kilpailuissa 2016 hän karsiutui loppukilpailusta. Rio de Janeiron olympialaisissa 2016 hän oli yhdestoista, Lontoon MM-kilpailuissa 2017 viides ja Berliinin EM-kilpailuissa 2018 yhdeksäs. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui kymmenenneksi.
Ugen voitti Gold Coastin Kansainyhteisön kisoissa 2018 kultaa 4 × 100 metrin viestissä. Samojen kisojen pituushypyssä hän sijoittui neljänneksi ja Glasgow'ssa 2014 viidenneksi.
Henkilökohtaiset ennätykset

Ulkoradoilla
pituushyppy: 705 cm (Birmingham 2018)
Sisäradoilla
pituushyppy: 697 cm (Belgrad 2017, NIR)
Loma Mansa

Loma Mansa
Loma Mansa (1948 m) on Sierra Leonen ja koko Länsi-Afrikan korkein vuorenhuippu.
| --- | --- |
Sijainti:   Koinadugun piirikunta, Pohjoinen maakunta, Sierra Leone   Loma MansaSierra Leonen korkein vuori Loma Mansa sijaitsee maan koillisosassa
Vuoristo:  Lomavuoristo
Korkeus merenpinnasta:  1 948 m  (1945)
Prominenssi:  1 665 m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Loma Mansa, myös Bintumani  on Sierra Leonen ja läntisen Afrikan korkein vuori. Loma Mansan korkein kohta on 1 948 metriä merenpinnan yläpuolella. Vuori on osa Lomavuoristoa, joka sijaitsee vuonna 1952 metsäreservaatiksi rauhoitetussa 332,01 neliökilometrin laajuisessa luonnonpuistossa (IUCN-kategoria II) maan luoteisosassa, Pohjoisen maakunnan Koinadugun piirikunnassa. Piirikuntakeskus Kabala sijaitsee linnuntietä noin 62 kilometriä vuoresta pohjoisluoteeseen.
Luca Napolitano

| Luca Napolitano> Henkilötiedot.Muut tiedot |
| --- | --- |
Yritys:  Lancia
Asema:  toimitusjohtaja
Luca Napolitano on italialainen yritysjohtaja, joka on toiminut tammikuusta 2021 lähtien Lancian toimitusjohtajana.
Ura

Napolitano valmistui kauppatieteiden maisteriksi Rooman Sapienza-yliopistosta 1993.
Hän työskenteli Fordin Rooman toimipisteessä vuosina 1995–2000 asiakassuhteen hallinnan johtajana ja sen jälkeen myynti- ja jälkimyyntialuepäällikkönä.
Napolitano siirtyi sen jälkeen työskentelemään FCA-konserniin, jossa hän oli muun muassa Lancian ja Alfa Romeon myyntipäällikkönä. Napolitano työskenteli myös Alfa Romeon Espanjan toimipisteen toimitusjohtajana Madridissa. Hän oli vielä vuosina 2015–2020 vastuussa muun muassa Abarthin tuotteen kehityksestä.
FCA-konsernin yhdistyessä vuonna 2021 PSA:n kanssa Stellantis-konserniksi Napolitano nimitettiin tammikuussa 2021 Lancian toimitusjohtajaksi. Automerkin ainoana valmistuksessa ollutta merkkiä Lancia Ypsilonia myytiin vain Italiassa, jossa se oli vuoden 2022 toiseksi myydyin malli Fiat Pandan jälkeen.
Lotilan koulu

Lotilan koulu on Lahden Paavolan kaupunginosassa toimiva musiikkipainotteinen peruskoulu. Koulu vihittiin käyttöön vuonna 1955. Koulun vuonna 1969 käyttöönotettu koulurakennus peruskorjattiin vuonna 2011.  Vuonna 1966 koulu aloitti ensimmäisenä Suomessa musiikkiluokkatoiminnan. Koulun opetuksen painopisteinä ovat musiikkikasvatus ja kansainvälisyys.
Aiheesta muualla

Lotilan koulun Peda.net -sivut[vanhentunut linkki]
Lotinapellon sotilaslentoasema

Lotinapellon lentotukikohta on entinen sotilaslentokenttä varikkoineen Leningradin alueella Venäjän Läntisessä sotilaspiirissä. Entinen tukikohta-alue sijaitsee kaksi kilometriä etelään Lotinapellon kaupungista, Syvärijoen eteläpuolella. Siellä toimi aiemmin Venäjän ilmatorjuntajoukkojen ja Venäjän 6. ilma-armeijan 177. hävittäjälentorykmentti. Hävittäjärykmentti oli aluksi varustettu MiG-23 ja vuodesta 2005 lähtien Suhoi Su-27 -kalustolla. Joulukuussa 2009 lentotukikohdan toiminta lopetettiin ja lentokalusto sijoitettiin muualle.
Tulipalo 2008

Lentokentällä syttyi tulipalo 23. toukokuuta 2008. Palo oli toisen asteen palo ja sen sammuttamiseksi tarvittiin kahdeksan sammutusyksikköä ja miltei 30 palomiestä. Ohjusten kappaleita lensi 3–4 kilometrin päähän. Palossa tuhoutui noin 450 ilmataisteluohjusta.
Livingstonin piirikunta (Michigan)

Livingstonin piirikunta (engl. Livingston County) on Yhdysvaltojen Michiganin osavaltiossa sijaitseva piirikunta. Sen väkiluku oli 193 866 vuonna 2020. Piirikunnan hallintokeskus on Howellin kaupunki, ja suurin kunta on Hamburg Township. Piirikunta on perustettu vuonna 1833.
Väestö

Vuonna 2020 Livingstonin piirikunnan 193 866 asukkaasta valkoisia oli 96,4 %, aasialaisia 1,0 %, mustia 0,7 % ja alkuperäisasukkaita 0,5 %. Vuonna 2019 2,9 % asukkaista puhui kotonaan jotain muuta kieltä kuin englantia ja 2,9 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Livingstonin piirikunta (Michigan) Wikimedia Commonsissa
Liittoutuneet

| Liittoutuneet> Allies   (englanniksi)   Alliés   (ranskaksi)   Антигитлеровская коалиция   Antigitlerovskaya koalitsiya   (venäjäksi) |
| --- | --- |
   Liittoutuneet siirtomaineen   Liittoutuneisiin Pearl Harborin hyökkäyksen jälkeen liittyneet   Akselivallat siirtomaineen ja liittolaisineen   Puolueettomat
Tyyppi:  sotilasliitto
Jäsenet:   Puolan toinen tasavalta (1939)    Ranska (1939)    Yhdistynyt kuningaskunta (1939)  Australia (1939)     Etelä-Afrikan unioni (1939)   Intia (1939)     Kanada (1939)     Uusi-Seelanti (1939)    Alankomaat (1940)    Belgia (1940)    Norja (1940)    Kreikan kuningaskunta (1940)    Jugoslavian kuningaskunta (1941)    Kiinan tasavalta (1941)    Neuvostoliitto (1941)    Yhdysvallat (1941)    Brasilia (1942)
Komentajat:   Edward Rydz-Śmigły    Charles de Gaulle    Winston Churchill    Tšiang Kai-šek    Josif Stalin    Franklin D. Roosevelt  
Infobox OKVirheellinen NIMI-arvo: 
Liittoutuneet tarkoittaa yleensä toisessa maailmansodassa 1939–1945 akselivaltoja vastaan taistellutta liittoumaa. Merkittävimmät liittoutuneiden jäsenet olivat Britannia, Ranska, Neuvostoliitto, Yhdysvallat ja Kiinan tasavalta. Liittoutuneita olivat vastassa akselivallat, joihin kuuluivat Saksa, Italia, Japani, Unkari, Bulgaria ja Romania. Suomi oli Saksan liittolainen ja Pohjois-Suomen rintamasta vastasivat saksalaiset.
Historia > Tausta

Britannia, Ranska ja Puola solmivat ennen toisen maailmansodan syttymistä 6. huhtikuuta 1939 sotilaallisen liiton. Myös Neuvostoliitto otettiin mukaan neuvotteluihin, jotka kuitenkin epäonnistuivat. Neuvostoliitto solmi sitten hyökkäämättömyyssopimuksen Saksan kanssa. Liittoutuneiden puolelle sotaan liittyi Kiina 9. joulukuuta 1941, Neuvostoliitto 22. kesäkuuta 1941 ja  Yhdysvallat 8. joulukuuta 1941. 1. tammikuuta 1942 lähtien liittoutuneita nimitettiin virallisissa yhteyksissä ”yhdistyneiksi kansakunniksi”. Nämä valtiot nousivat myös sodan jälkeen Yhdistyneiden kansakuntien turvallisuusneuvoston pysyviksi jäsenvaltioiksi.
Historia > Toinen maailmansota

Toinen maailmansota alkoi Saksan hyökätessä Puolaan 1. syyskuuta 1939. Tämän jälkeen Britannia ja Ranska julistivat sodan Saksalle. Britannian lisäksi myös useat Brittiläisen kansainyhteisön maat julistivat sodan Saksalle ja lähettivät joukkoja sitä vastaan: Australia, Kanada, Etelä-Afrikka ja Uusi-Seelanti. Britannian ja Alankomaiden siirtomaat taistelivat emämaidensa osana.
Ranska antautui Saksalle 22. kesäkuuta 1940. Saksan perustamasa nukkevaltiosta Vichyn Ranskasta tuli de facto osa akselivaltoja heinäkuussa 1940. Vapaan Ranskan pakolaishallituksen joukot olivat pienemmät kuin muiden liittoutuneiden. Ranskan siirtomaissa käytiin taisteluja Vapaan Ranskan ja Vichyn Ranskan kesken, tai Vichyn Ranskan ja Britannian sekä Yhdysvaltojen kanssa. Brittien heinäkuussa 1940 Ranskan laivastoa vastaan tekemä hyökkäys, jossa kuoli satoja merimiehiä, aiheutti merkittävää brittien vastaista mielialaa Vichyn Ranskan asevoimissa ja siirtomaissa vuosien ajan. Vapaan Ranskan lisäksi myös useat toiset akselivaltojen miehittämät maat jatkoivat taistelua pakolaishallitusten ja vastarintaliikkeiden muodossa: Alankomaat, Belgia, Jugoslavia, Kreikka, Luxemburg, Norja, Puola, Tanska ja Tšekkoslovakia.
Historia > Toinen maailmansota > Yhdistyneiden kansakuntien perustajat

Yhdistyneiden kansakuntien sopimuksen alkuperäiset allekirjoittajat 1. tammikuuta 1942 olivat: Alankomaat, Australia, Belgia, Costa Rica, Dominikaaninen tasavalta, El Salvador, Etelä-Afrikka, Guatemala, Haiti, Honduras, Intia, Jugoslavia, Kanada, Kiina, Kreikka, Luxemburg, Neuvostoliitto, Nicaragua, Norja, Panama, Puola, Tšekkoslovakia, Uusi-Seelanti, Yhdistynyt kuningaskunta ja Yhdysvallat. Muut toisen maailmansodan aikaiset allekirjoittajat olivat aikajärjestyksessä: Meksiko, Filippiinit, Etiopia, Irak, Brasilia, Bolivia, Iran, Kolumbia, Liberia, Ranska, Ecuador, Peru, Chile, Uruguay, Turkki, Egypti, Syyria ja Libanon. Näiden valtioiden osallistuminen sotatoimiin jäi lähinnä symboliseksi.
Historia > Toinen maailmansota > Muut liittoutuneet

Heinäkuussa 1944 aloitettiin Brasilian 25 300 miehen joukon laivaaminen Italiaan, jossa he osallistuivat taisteluihin marraskuusta alkaen. Mongolian sotilaita osallistui sotaan neuvostoliittolaisten tukena ensin Saksaa ja sitten Japania vastaan. Irlannin tasavaltaan viitattiin ”neutraalina liittolaisena”. Sodan loppupuolella myös Ruotsi oli kallistuneena liittoutuneiden puolelle, vaikka se oli puolueeton.
Ensin Britannian ja sitten Yhdysvaltain miehittämä Islanti julistettiin vuonna 1944 itsenäiseksi miehitetystä Tanskasta. Saksalaisten Grönlantiin perustamat tukikohdat tuhottiin, ja alue säilyi liittoutuneilla.
Aiheesta muualla

Kuvia tai muita tiedostoja aiheesta Liittoutuneet Wikimedia Commonsissa
WW II Museum: The Big Three (englanniksi)
Yhdysvaltalainen juliste vuodelta 1942: ”Yhdistyneet kansakunnat taistelevat vapauden puolesta.”
Locke

Locke voi viitata ainakin seuraaviin:
Paikat

Locke (Kalifornia)
Locke (Indiana)
Locke Township (Michigan)
Locke (New York)
Mount Locke
Locke High School, Los Angeles, Kalifornia
Henkilöt

Alain LeRoy Locke (1885–1954), yhdysvaltalainen kirjailija ja filosofi
Corey Locke (s. 1984), kanadalainen jääkiekkoilija
Geneva Locke (s. 1988), kanadalainen näyttelijä
Greg Locke (s. 1976), yhdysvaltalainen evankelikaalinen pappi
John Locke (1632–1704), englantilainen filosofi
John Locke (1943–2006), yhdysvaltalainen kosketinsoittaja
Kimberley Locke (s. 1978), yhdysvaltalainen pop- ja rocklaulaja
Sondra Locke (1944–2018), yhdysvaltalainen näyttelijä
Spencer Locke (s. 1991), yhdysvaltalainen näyttelijä
Henkilöt > Kuvitteellisia henkilöitä

John Locke, Lost-televisiosarjan hahmo
Viihde

Locke, brittiläinen elokuva vuodelta 2013.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Locke”, voi hakea sivunnimihaulla, laajalla sivunnimihaulla tai tekstihaulla.
Lotinapellon piiri

Lotinapellon piirin sijainti Leningradin alueen kartalla
Piirin kunnat
Lotinapellon piiri (ven. Лодейнопо́льский муниципа́льный райо́н, Lodeinopolski munitsialnyi raion) on hallintopiiri Leningradin alueella Laatokan itäpuolella 239 km Pietarista itään. Piiri on perustettu vuonna 1927 ja piirin pinta-ala on 4 900,6 km². Asukkaita on 34 300. Piirin hallinnollisena keskuksena on Lotinapellon kaupunki (22 500 asukasta).
Piiriin kuuluu Lotinapellon kaupungin lisäksi Svirstroin kaupunkimainen taajama (kaupunkikunta) sekä kolme maalaiskuntaa: Aljohovštšina, Janega ja Vahnova Kara.
Piirin alueella sijaitsee Pyhän Kolminaisuuden luostari.
Aiheesta muualla

Wikimedia Commonsissa on kuvia tai muita tiedostoja aiheesta .
Lotinapellon piirin sivusto (Arkistoitu – Internet Archive) (venäjäksi)
Lotinapellon piiri Leningradin alueen sivustolla (venäjäksi)
Lomalla (albumi)

| Lomalla Vesku Jokinen & Sundin pojat |
| --- | --- | --- |

Cover-albumin tiedot
 Julkaistu: 6. kesäkuuta 2014
 Tuottaja(t): Sami ”Hansu” Koivisto
 Tyylilaji: punk
 Kesto: 38.50
 Levy-yhtiö: Sony
Listasijoitukset
  Suomen virallinen lista: 2.
Vesku Jokisen muut julkaisut
| Juuret 2012 | Lomalla 2014 |   |
Lomalla on Vesku Jokisen & Sundin poikien toinen studioalbumi. Se julkaistiin 6. kesäkuuta 2014 levymerkillä Sony Music Entertainment. Levy on teemaltaan kesäalbumi joka koostuu kappaleista, joita soitettiin radiossa yhtyeen jäsenten ollessa nuoria. Kappaleesta ”Kesän lapsi” kuvattiin musiikkivideo.
Albumi nousi Suomen virallisen listan sijalle 2.
Kappaleet

Sata kesää tuhat yötä – 3.21 (säv. Keith Forsey, suom. san. Raul Reiman)
Kalajoen hiekat – 3.20 (säv. John Phillips, suom. san. Tapani Kansa)
Rhodos – 2.57 (säv. Rudolf Holtz, suom. san. Emil von Retee)
Kun aurinko lämmittää – 2.44 (säv. ja san. Juha Vainio)
Hei punkero tuo lonkero – 3.34 (säv. Toivo Kärki, san. Vainio)
Kesän lapsi – 3.28 (säv. Jean-Pierre Bourtayre, suom. san. Chrisse Johansson)
Soita mulle sorpas – 2.36 (säv. Kärki, san. Vainio)
Muistan kesän – 3.02 (säv. ja san. Rauno Lehtinen)
Sepalus auki – 2.50 (säv. Irwin Goodman, Öövin Hankin, san. Emil von Retee)
Käyn ahon laitaa – 4.14 (säv. ja san. Vainio)
Las Palmas – 3.21 (säv. Goodman, san. Emil von Retee)
Kesäkatu – 3.31 (säv. Steve Boone, suom. san. Vainio)
Kokoonpano

Vesku Jokinen – laulu
Jocke Kulju – kitara
Antero Naali – bassokitara
Lenni Paarma – rummut
Anna-Karin Berg, Jere Lahti, Severi Kohtamäki, Wilska – taustalaulu
Sami ”Hansu” Koivisto – tuottaja, äänittäjä, miksaaja
Svante Forsbäck – masteroija
Gabi Hakanen – A&R
Aiheesta muualla

Lomalla discogs.com -sivustolla
Legend of Grimrock

| Legend of Grimrock |
| --- | --- |

Kehittäjä:  Almost Human Ltd.
Julkaisija:  Almost Human Ltd.
Jakelija:  Steam, GOG.com, Humble Store, App Store ja Epic Games Store
Suunnittelija:  Petri Häkkinen, Antti Tiihonen
Taiteilija:  Juho Salila, Olli Pelz, Antti Tiihonen
Säveltäjä:  Antti Tiihonen
Ohjelmoija:  Petri Häkkinen
Pelisarja:  Legend of Grimrock
Julkaistu:  Windows 11. huhtikuuta 2012 OS X, Linux 19. joulukuuta 2012 iOS 7. toukokuuta 2015
Lajityyppi:  roolipeli
Pelimuoto:  yksinpeli
Alusta:  Microsoft Windows, Mac OS X, Linux
Jakelumuoto:  Steam, GOG.com
Lisää peliartikkeleitaVideopelien teemasivulla
Infobox OK      : 
Legend of Grimrock on suomalaisen nelihenkisen Almost Human -studion kehittämä ja julkaisema luolastoroolipeli, joka julkaistiin 11. huhtikuuta 2012. Pelissä ohjataan neljää hahmoa luolastossa. Peli julkaistiin alun perin Microsoft Windowsille sekä myöhemmin OS X:lle ja Linuxille.
Pelille on julkaistu jatko-osa Legend of Grimrock 2.
Vastaanotto

Peli sai erinomaiset arvostelut Rock, Paper, Shotgunilta ja GameSpyltä. Erityisesti sen pulmia kehuttiin.
Peli on saanut IGN:n arvostelussa arvosanaksi 8.5/10.
Peli on saanut GameSpotin arvostelussa arvosanaksi 8/10.
Palkinnot

Peli on palkittu Finnish Game Awards -tapahtumassa vuoden kotimaisena pelinä.
| Vuosi | Palkinto | Kategoria | Ehdokas/Ehdokkaat | Tulos |
| --- | --- | --- | --- | --- |
| 2013 | Finnish Game Awards -palkinto | Vuoden kotimainen peli |  | Voitto |
Myynti

Tammikuussa 2013 Almost Human ilmoitti, että se on myynyt peliä yli 600 000 kappaletta.
Kuvia

Kuvakaappaus Legend of Grimrock -pelistä.
Kuvakaappaus Legend of Grimrock -pelistä.
Kuvakaappaus Legend of Grimrock -pelistä.
Aiheesta muualla

Wikimedia Commonsissa on kuvia tai muita tiedostoja aiheesta .
Legend of Grimrock MobyGamesissa (englanniksi)
Lomalla

| Lomalla |
| --- | --- |
 Elokuvan juliste
Ohjaaja:  Aleksi Mäkelä
Käsikirjoittaja:  Venla Mäkelä
Tuottaja:  Markus Selin
Säveltäjä:  Hannu Korkeamäki
Kuvaaja:  Pini Hellstedt F.S.C.
Leikkaaja:  Kimmo Taavila
Tuotantosuunnittelija:  Risto Karhula
Lavastaja:  Risto Karhula
Pääosat:  Juha Veijonen   Outi Mäenpää   Kärt Tomingas   Samuli Edelmann
Valmistustiedot
Valmistusmaa:  Suomi
Tuotantoyhtiö:  Solar Films
Levittäjä:  Walt Disney Studios Motion Pictures Nordisk Film
Ensi-ilta:   1. joulukuuta 2000
Kesto:  89 min.
Alkuperäiskieli:  Suomi
Budjetti:  8 700 000 mk
Katsojat:  69 404 
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Lomalla on Aleksi Mäkelän vuonna 2000 valmistunut suomalainen romanttinen komedia, hänen neljäs pitkän elokuvan ohjaustyönsä. Outi Mäenpää sai suorituksestaan parhaan naispääosan Jussi-palkinnon. Elokuvaa kuvattiin Mallorcalla Espanjassa.